கேள்வி: ஸ்ரீராம் பாலாஜி - தனிப்பட்ட வாழ்க்கை பற்றி தகவல் சொல்.
பதில்: இவர் நாராயணசாமி, ஜெயந்தி இணையருக்கு மகனாக கோயம்புத்தூர் பிறந்தார். இவர் தனது ஒன்பது வயதில் டென்னிஸ் விளையாடத் தொடங்கினார். கோயம்புத்தூரில் உள்ள கேந்திரிய வித்யாலயா மற்றும் பெர்க்ஸ் மெட்ரிகுலேசன் மேல்நிலைப் பள்ளியில் தனது பள்ளிப்படிப்பை முடித்தார். கோயம்புத்தூரில் உள்ள பெர்க்ஸ் டென்னிஸ் அகாதமியில் தனது டென்னிஸ் வாழ்க்கையைத் தொடங்கினார். இவர் தற்போது ஜெர்மனியில் உள்ள ஷுட்லர்-வாஸ்கே டென்னிஸ் பல்கலைக்கழகத்தில் பயிற்சி பெற்று வருகிறார். நீச்சலும், புத்தகங்களைப் படிப்பதும் இவரது பொழுதுபோக்குகளாகும். இவருக்கு பிடித்த டென்னிஸ் வீரர் ரோஜர் பெடரர். பாலாஜி தற்போது இந்தியத் தரைப்படையில் இளநிலை அதிகாரியாக உள்ளார். இவரது விளையாட்டு முயற்சிகளுக்கு தரைப்படை ஆதரவு அளித்துவருகிறது.